สำหรับนิกายหนึ่งในพุทธศาสนา ดูที่ นิชิเร็ง
อนุสาวรีย์พระนิชิเร็น ด้านนอกฮอนโนะจิ ใน อำเภอเทะระมะชิ กรุงเกียวโต
**พระนิจิเร็น** (ญี่ปุ่น: 日蓮) หรือ **พระนิชิเร็นไดโชนิน** (ใช้ในนิกายนิชิเร็นโชชู) เป็นพระภิกษุชาวญี่ปุ่น ซึ่งนิกายนิชิเร็นโชชูเชื่อว่าท่านเป็นพระพุทธเจ้าแท้จริง ท่านคือผู้สถาปนาและริเริ่มเผยแผ่คำสอน "นัมเมียวโฮเร็งเงเคียว" บนพื้นฐานของสัทธรรมปุณฑรีกสูตร อันเป็นต้นกำเนิดของศาสนาพุทธนิกายนิชิเร็ง ซึ่งปัจจุบันได้แตกกิ่งก้านออกไปเป็นนิกายย่อย ๆ ประมาณ 32 นิกายในญี่ปุ่น และมีหลายลัทธิยืมคำสอนของท่านไปใช้ด้วย นิกายหลัก ๆ ที่เป็นที่รู้จักกันดีคือนิชิเร็งโชชูและนิชิเร็งชู แต่นิกายแรกจะเป็นที่รู้จักมากกว่าเพราะมีสานุศิษย์กระจายอยู่ทั่วโลกแม้แต่ในเมืองไทย

ตลอดชีวิตของพระนิชิเร็ง ท่านทุ่มเทเผยแผ่คำสอน โดยท่านเรียกร้องให้ชาวญี่ปุ่นละทิ้งคำสอนของนิกายและความเชื่อต่าง ๆ หันมายึดมั่นใน*สัทธรรมปุณฑรีกสูตร*แต่เพียงพระสูตรเดียว เพราะท่านกล่าวว่าเป็นพระสูตรที่สูงส่งที่สุดและเป็นเจตนาที่แท้จริงของพระศากยมุนีพุทธเจ้า เมื่อทำเช่นนั้นแล้วจึงจะช่วยให้ประเทศญี่ปุ่นสงบสุข มั่นคง รอดพ้นจากปัญหานานาประการทั้งจากภัยธรรมชาติ ฤดูกาลแปรปรวน โรคระบาด เศรษฐกิจตกต่ำรุนแรง กบฏภายใน และภัยจากจักรวรรดิมองโกล ซึ่งญี่ปุ่นกำลังเผชิญอยู่ในขณะนั้น

แต่หนทางในการเผยแผ่คำสอนของพระนิชิเร็งไม่เรียบง่าย บางครั้งถึงขั้นต้องแลกกับชีวิต ด้วยเหตุนี้วงการพุทธศาสนามหายานจึงสดุดีท่านว่า *ผู้อุทิศชีวิตต่อสัทธรรมปุณฑรีกสูตร*

ภูมิหลัง
--------

พระนิจิเร็น
พระนิชิเร็งเกิดในวันที่ 16 กุมภาพันธ์ ค.ศ. 1222 (พ.ศ. 1765) หรือปีที 1 แห่งสมัยโจโอ ในยามรุ่งอรุณ เป็นบุตรชาวประมง หมู่บ้านโตโจ ตำบลนางาสะ เมืองอาวะ (ปัจจุบันคือจังหวัดชิบะ) ประเทศญี่ปุ่น นามในวัยเด็กคือ**เซ็นนิชิ มาโร** โยมบิดาชื่อมิคุนิ โนะ ไทฝุ ชิเงะทาดะ โยมมารดาชื่ออุเมะงิขุ

พระนิชิเร็งออกจากบ้านเพื่อศึกษาเล่าเรียน ณ วัดเซอิโซจิเมื่ออายุได้ 12 ปี หลังรับการศึกษาขั้นพื้นฐานแล้วจึงบรรพชาเป็นภิกษุเมื่ออายุ 16 ปี และเปลี่ยนชื่อเป็น**เซโชโบะ เร็นโช** โดยมีพระอาจารย์นามโดเซ็นโบะคอยดูแลสั่งสอน และเพื่อหวังให้การศึกษาคำสอนศาสนาพุทธลึกซึ้งมากยิ่งขึ้นท่านจึงเริ่มไปเยือนวัดและนิกายต่าง ๆ ในเมืองคามาคูระ เกียวโต นาราและภูเขาฮิเออิ

สถาปนาคำสอน
-----------

พระนิชิเร็งสถาปนาคำสอนเมื่อวันที่ 28 เมษายน ค.ศ. 1253 (พ.ศ. 1796) หรือปีที่ 5 แห่งสมัยเค็นโช พร้อมทั้งเปลี่ยนชื่อเป็น **นิชิเร็ง** ขณะอายุได้ 32 ปี ซึ่ง*นิชิ*แปลว่าดวงอาทิตย์ *เร็ง*แปลว่าดอกบัว (แห่งสัทธรรมปุณฑริกสูตร)

ท่านเริ่มเทศนาประกาศคำสอนของท่านครั้งแรก ณ วัดเซอิโซจิ วัดที่ท่านได้รับการศึกษาในวัยเด็กนั่นเอง ท่านได้เริ่มประณามคำสอนนิกายต่าง ๆ ต่อหน้าสาธารณชนเป็นครั้งแรกและอย่างต่อเนื่องด้วยการท้าพระภิกษุในนิกายต่างๆ มาโต้วาทีธรรม ด้วยเหตุนี้จึงสร้างความไม่พอใจและถูกวิพากษ์วิจารณ์ในกลุ่มผู้นับถือนิกายเหล่านั้นเป็นอย่างมากและนับวันจะยิ่งรุนแรงมากขึ้น

การยื่นริชโชอันโกกุรอน
----------------------

ในบรรดาบทธรรมนิพนธ์ของพระนิชิเร็งบทธรรมนิพนธ์**ริชโชอันโกกุรอน** (การก่อตั้งคำสอนที่ถูกถ้วนแท้จริงเพื่อก่อเกิดประเทศสันติ) นับว่าโดดเด่นที่สุด ท่านยื่นหนังสือนี้ในวันที่ 16 กรกฎาคม 1260 ต่อรัฐบาลทหารคามาคูระภายใต้การบริหารของผู้สำเร็จราชการ**โฮโจ โทกิโยริ**ซึ่งปกครองญี่ปุ่นในขณะนั้น
ใจความหนังสือเสนอให้รัฐบาลและชาวญี่ปุ่นเลิกให้การสนับสนุนนับถือนิกายต่างๆ หันมานับถือสัทธรรมปุณฑริกสูตรแต่เพียงอย่างเดียวบ้านเมืองจึงจะสงบสุขพ้นหายนะ แต่ไม่ได้รับการสนใจจากรัฐบาลแม้ท่านจะยื่นหนังสือนี้ 3 ครั้งด้วยกัน จนทำให้ผู้นำประเทศหันมาปฏิบัติศรัทธาพุทธรรมของพระนิชิเร็นไดโชนิน

เหตุการณ์สำคัญ
--------------

ในชีวิตพระนิชิเร็งมีเหตุการณ์สำคัญๆหลายครั้ง ซึ่งนิกายนิชิเรนเรียกว่า**การบีฑาธรรม** ตัวอย่างเช่น

* ถูกซามูไรรุมทำร้ายกลางดึก ณ ที่พักที่มัตสึบางะยัตสึ
* ต้องโทษประหารชีวิตโดยการตัดคอที่ทัตซูโนะคูชิ แต่ประหารไม่สำเร็จ
* ถูกเนรเทศไปเกาะซาโดะ
* ถูกเนรเทศไปแหลมอิสึ
* การประหารชีวิตและคุมขังกลุ่มชาวนาผู้นับถือที่อัตสึฮาระ

การบรรลุพุทธภาวะ
----------------

นิกายนิชิเร็งโชชู นั้นเชื่อว่า พระนิชิเรนเป็นพระพุทธสมัยธรรมปลาย (1500 ปีหลังจากที่พระพุทธเจ้าปรินิพพาน) เดิม โดยเชื่อว่าคำสอนของพระศากยมุนีพุทธเจ้าก่อนหน้าสัทธรรมปุณฑริกสูตร เป็นเพียงคำสอนชั่วคราวเท่านั้น ซึ่งสัทธรรมปุณฑริกสูตรถูกเทศนาก่อนที่พระพุทธเจ้าปรินิพพาน 8 ปี

แต่งตั้งพระภิกษุอาวุโส 6 รูป
----------------------------

ก่อนที่พระนิชิเรน จะดับขันธ์ท่านได้แต่งตั้งพระภิกษุอาวุโส 6 รูปขึ้นเป็นผู้ทำหน้าที่เป็นแกนนำในการเผยแผ่คำสอนของท่านต่อไปในอนาคต ประกอบด้วย

* พระนิกโก - ก่อตั้งนิชิเรนโชชู และ วัดไทเซขิจิ
* พระนิตโช - ภายหลังเป็นลูกศิษย์พระนิกโก
* พระนิโก - ก่อตั้งนิชิเรนชู และเป็นเจ้าอาวาสวัดคุอนจิ
* พระนิชโช - ก่อตั้งนิชิเรนชู
* พระนิชิโร - ก่อตั้งนิชิเรนชู
* พระนิชิจิ - ภายหลังเดินทางไปประเทศจีน

มรณภาพ
------

พระนิชิเร็งมรณภาพ ณ คฤหาสน์ของอิเคงามิ มูเนนากะ เมื่อวันที่ 13 ตุลาคม ค.ศ. 1282 (พ.ศ. 1825) เวลา 8.00 น. สิริอายุได้ 60 ปี โดยก่อนมรณภาพท่านได้เทศนาริชโชอันโกกุรอนให้แก่สานุศิษย์ที่มารวมตัวกันเป็นครั้งสุดท้าย มีตำนานที่เล่าต่อกันมาว่ายามที่ท่านมรณภาพนั้นเกิดแผ่นดินไหวชนิดไม่รุนแรง และดอกซากุระในสวนคฤหาสน์อิเคงามิผลิบานนอกฤดูกาล

อ้างอิง
-------

* ฝ่ายต่างประเทศ, นิชิเรนโชชู, คู่มือการปฏิบัติ
* *Letters of Nichiren*. Burton Watson et al. trans.; Philip B. Yampolsky, ed. Columbia University Press, 1996 ISBN 0-231-10384-0
* *Selected Writings of Nichiren*. Burton Watson et al. trans.; Philip B. Yampolsky, ed. Columbia University Press, 1990 ISBN 0-231-07260-0  
**Full disclosure statement:** Soka Gakkai retains the copyrights on the foregoing two works and financed their publication; nonetheless, they show some deviation from similar works currently published under Soka Gakkai's own name.
* *The Record of the Orally Transmitted Teachings,* hard cover, Burton Watson, Translator, Soka Gakkai, 2005, ISBN 4-412-01286-7
* *The Soka Gakkai Dictionary of Buddhism* (Seikyo Press), Tokyo, 2002.
* *The Writings of Nichiren Daishonin*, Soka Gakkai, 1999.)
* *Nichiren Daishōnin Shōden* (日蓮大聖人正伝: "Orthodox biography of Nichiren Daishonin"), Taisekiji, 1981
* *A Dictionary of Buddhist Terms and Concepts*, Nichiren Shoshu International Center (NSIC), Tokyo, 1983. ISBN 4-88872-014-2.
* Kirimura, Yasuji: *The Life of Nichiren Daishonin*. NSIC, 1980  
**Note:** NSIC, publisher of the foregoing two works, is no longer connected with Nichiren Shoshu.
* *Heisei Shimpen Nichiren Daishonin Gosho* (平成新編　日蓮大聖人御書: "Heisei new compilation of Nichiren Daishonin's writings"), Taisekiji, 1994
* *The Writings of Nichiren Daishonin*. Soka Gakkai, Tokyo, 1999.

แหล่งข้อมูลอื่น
---------------

* Official SGI Website
* Official Nichiren Shoshu Website
* Official Nichiren Shu Website
* Official Nichiren Shoshu overseas bureau website
* An English biography of Nichiren on the website of the Myokanko, a Japanese group associated with Nichiren Shoshu เก็บถาวร 2018-12-04 ที่ เวย์แบ็กแมชชีน
* Nichiren Shu Europa เก็บถาวร 2011-07-14 ที่ เวย์แบ็กแมชชีน
* The Major Writings of Nichiren Daishonin


| ก่อนหน้า |  | พระนิจิเร็ง |  | ถัดไป |
| --- | --- | --- | --- | --- |
| **ไม่มี** |  | **สังฆนายกแห่งนิชิเร็งโชชู** (พ.ศ. 1796-1825) |  | **พระนิกโก** |

| * ด
* ค
* ก
บุคคลศักดิ์สิทธิ์ในคติพุทธศาสนาแบบญี่ปุ่น |
| --- |
| พระพุทธเจ้า (เนียวไร-บุ) | 
* พระไวโรจนพุทธะ (ไดนิจิเนียวไร)
* พระอโมฆสิทธิพุทธะ (ฟุคุโจะจุเนียวไร)
* พระอมิตาภพุทธะ (อะมิดะเนียวไร)
* พระอักโษภยพุทธะ (อะชุคุเนียวไร)
* พระรัตนสัมภวพุทธะ (ฮชโชเนียวไร)
* พระศากยมุนีพุทธเจ้า (ชะคะเนียวไร)
* พระไภษัชยคุรุพุทธะ (ยะคุชิเนียวไร)

 |  |
| พระโพธิสัตว์ (โบซัตสึ-บุ) | 
* พระวัชรปารมิตาโพธิสัตว์ (คงโง-ฮะระมิตสึ)
* พระวัชรสัตว์ (คงโงสัตตะ)
* พระศรีอริยเมตไตรย (มิโระคุ)
* พระอวโลกิเตศวรโพธิสัตว์  (คันนง)
* พระสมันตภัทรโพธิสัตว์ (ฟุเง็น)
* พระมัญชุศรีโพธิสัตว์ (มงจู)
* พระมหาประติสารโพธิสัตว์ (ไดซุอิงุ)
* พระกษิติครรภโพธิสัตว์ (จิโซ)
* พระอากาศครรภโพธิสัตว์ (โคะคุโซ)
* พระมหาสถามปราปต์โพธิสัตว์ (เซชิ)

 |
| วิทยาราช (เมียวโอ-บุ) | 
* อจละ (ฟุโดเมียวโอ)
* วัชรยักษ์ (คงโงะยะฉะเมียวโอ)
* กุณฑลี (งุนดะลิเมียวโอ)
* ไตรโลกยวิชยะ (โงะซันเซเมียวโอ)
* ยมานตกะ (ไดอิโทะคุเมียวโอ)
* ราคราช (ไอเซ็นเมียวโอ)
* อุจฉุศมะ (อุสุสะมะ)
* หยครีวะ (บะโทะคันนง)
* มหามายูรี (คุจะคุเมียวโอ)

 |
| เทวดา (เท็น-บุ) | 
* จตุโลกบาล (ชิเท็นโน)
* มารีจี (มาริชิ-เท็น)
* มหากาล (ไดโคะคุเท็น)
* พระสุรัสวดี (เบ็นไซเท็น)
* พระพรหม (บนเท็น)
* ปู้ไต้ (โฮเท)
* จูโรจิน
* ฟุคุโระคุจู
* ท้าวเวสสุวรรณ (บิชะมงเท็น)
* Ebisu
* อุงะจิน

 |
| อวตาร (ซุยจะคุชิน-บุ) | 
* Izuna Gongen
* Atago Gongen
* Konpira Daigongen

 |
| พุทธศาสนิกชน (โคโซ・โซะชิ-บุ) | 
* พระโพธิธรรม (ดะรุมะ)
* เจ้าชายโชโทะคุ
* Kōbō Daishi
* Dengyō Daishi
* Dōgen Kigen
* พระโฮะเน็งโชนิน
* พระชินรังโชนิน
* พระนิชิเร็ง
* สิบหกอรหันต์

 |
| 
* เซน
* เท็นได
* นิกายสุขาวดี
* วัชรยาน
* ลัทธิตันตระ
* นิกายชินงน
* นิกายนิชิเรน
* เทพปกรณัมญี่ปุ่น

 |